১৯২১ সালে অসহযোগ আন্দোলনে যোগ দেন তিনি। ১৯৪১ সালের বন্যায় বিধ্বস্ত ভোলাতে ত্ৰাণকার্যে গিয়ে বিপ্লবী সতীন্দ্রনাথ সেনের সংস্পর্শে আসেন ও একযোগে দেশসেবার কাজ করতে থাকেন। ভারত ছাড় আন্দোলনে যোগ দিয়ে কারারুদ্ধ হন তিনি। ১৯৪৫ খৃষ্টাব্দে ছাত্র আন্দোলনে যোগ দিয়ে গ্রেপ্তার হন প্রাণকুমার। ১৯৪৭ সালে স্বাধীনতার পরেও পূর্ব পাকিস্তান ছেড়ে যাননি তিনি। ১৯৫০ সালে পূর্ব-পাকিস্তানে সংখ্যালঘু সম্প্রদায়ের বিরুদ্ধে দাঙ্গার সময় কারারুদ্ধ হন। ১৯৫২ খৃষ্টাব্দের ভাষা আন্দোলনের সময় এবং পরে ১৯৫৪ ও ১৯৫৮ সালে কারাদণ্ড ভোগ করেন তিনি। বহুদিন জাতীয় কংগ্রেসের বরিশাল জেলা সম্পাদক ও কিছুকাল প্ৰাদেশিক কংগ্রেসের সম্পাদক ছিলেন প্রাণকুমার সেন। পূর্ব পাকিস্তান ব্যবস্থা পরিষদের সদস্য নির্বাচিত হন ১৯৫৪ সালে। এ ছাড়া পূর্ব পাকিস্তান জেল রিফর্ম কমিটি ও সতীন সেন মৃত্যু তদন্ত কমিটির সদস্য এবং পূর্ব পাকিস্তান মাইনরিটি বোর্ডের সেক্রেটারী ছিলেন প্রাণকুমার। তাঁর রচিত কাব্যগ্রন্থের নাম "স্মরণী"। এছাড়াও তাঁর বহু কবিতা, গান, গল্প, নাটক ও প্ৰবন্ধ বিভিন্ন পত্র পত্রিকায় প্রকাশিত হয়েছে। বাংলাদেশ মুক্তিযুদ্ধের সময় পাকিস্তানী সেনাবাহিনীর দৌরাত্ম্যে তাঁর অনেক লেখনী ধবংস হয়ে যায়।